SMPC โบรกอัพกำไรปีนี้แตะ 1 พันลบ. ยอดขายถังแก๊สพุ่งต่อเนื่อง-ได้ประโยชน์บาทอ่อนค่า
SMPC โบรกอัพกำไรปีนี้แตะ 1 พันลบ. ยอดขายถังแก๊สพุ่งต่อเนื่อง-ได้ประโยชน์บาทอ่อนค่า แนะซื้อเป้าใหม่ 19 บาท
SMPC โบรกอัพกำไรปีนี้แตะ 1 พันลบ. ยอดขายถังแก๊สพุ่งต่อเนื่อง-ได้ประโยชน์บาทอ่อนค่า แนะซื้อเป้าใหม่ 19 บาท
20 มิ.ย. 2565

บล.เคทีบีเอสที ระบุในบทวิเคราะห์วันนี้ (20 มิ.ย.2565) ว่า บริษัท สหมิตรถังแก๊ส จำกัด (มหาชน) หรือ SMPC ยังแนะนำ “ซื้อ” แต่ปรับราคาเป้าหมายขึ้นเป็น 19.00 บาท จากเดิม 18.50 บาท เนื่องจากเรามีการปรับก าไรขึ้น ขณะที่ de-rate PER ลงจากความกังวลเศรษฐกิจโลกที่ชะลอตัวอาจกระทบกำลังซื้อ
โดยมีมุมมองเป็นบวกจาก group conference call (17 มิ.ย.) โดยมีประเด็นสำคัญ ได้แก่ 1) SMPC มั่นใจยอดขายถังแก๊สปี 2565 จะทำได้ตามเป้า 8 ล้านใบ โต 16% เทียบช่วงเดียวกันอของปีก่อน โดยไตรมาส 2/2565 จะทรงตัวหรือชะลอตัวจากไตรมาส 1/2565 เนื่องจากมีวันหยุดยาว และยังมีปัญหาการจัดหาตู้คอนเทนเนอร์เพื่อจัดส่งไปให้ลูกค้า, 2)ราคา LPG ที่ปรับตัวเพิ่มขึ้น จะมีผลกระทบจำกัด เนื่องจากเป็นสินค้าจำเป็นปัจจุบันยังคงได้รับคำสั่งซื้อใหม่ๆ เข้ามาเป็นปกติ, 3) ประเมิน GPM ปี 2565 เฉลี่ยจะอยู่ใกล้เคียงกับไตรมาส 1/2565 ที่ 26.8% ดีขึ้นจากปี 2564 ที่ 24%
โดยปรับประมาณการกำไรสุทธิ 2565 ขึ้น 17% เป็น 1 พันล้านบาท โต 40% เทียบช่วงเดียวกันอของปีก่อน โดยปรับรายได้ขึ้นเป็นเติบโต 37% เทียบช่วงเดียวกันอของปีก่อน จากเดิม 22% เทียบช่วงเดียวกันอของปีก่อน จากราคาขายที่ปรับตัวเพิ่มขึ้น และเงินบาทที่อ่อนค่า ซึ่ง SMPC มีสัดส่วนรายได้สูงถึง US$ ที่ 80%-90% ส่วนค่าใช้จ่าย US$ ราว 50% และปรับ GPM ขึ้นเป็น 25.2% จากเดิม 24.0%
สำหรับไตรมาส 2/2565 ประเมินกำไรจะยังคงดีขึ้นมาก เทียบช่วงเดียวกันอของปีก่อน จากราคาขายเฉลี่ยที่สูงขึ้น ซึ่งปรับตัวต้นทุนเหล็กที่เพิ่มขึ้นและเงินบาทที่อ่อนค่า ราคาหุ้น outperform SET 13% ในช่วง 3 เดือน จากกำไรไตรมาส 1/2565 ที่ดีกว่าคาดมาก
ทั้งนี้ยังคงแนะนำ “ซื้อ” จาก 1) ยอดส่งออกถังแก๊สยังเติบโตได้ดีต่อเนื่องโดยเฉพาะตลาดในภูมิภาคแอฟริกาและสหรัฐที่สามารถขยายลูกค้าใหม่ได้เพิ่มขึ้น, 2) กำไรปี 2565 ทำสถิติสูงสุดใหม่ ประเมินว่าราคาหุ้นมีโอกาสกลับไปเทรดที่ระดับสูงกว่าปี 2016 ที่ 18.00 บาท ได้ และ 3) valuation ปัจจุบันยังน่าสนใจเทรดที่ 2022E PER ที่ 7.5 เท่า คิดเป็น -1.25SD